b"\n_START_ARTICLE_\nGesti\xc3\xb3 de la informaci\xc3\xb3 personal\n_START_PARAGRAPH_\nEl concepte gesti\xc3\xb3 d'informaci\xc3\xb3 personal (GIP) (en angl\xc3\xa8s, Personal Information Management, PIM)\xc2\xa0 pertany a dos \xc3\xa0mbits diferents, un com a disciplina i l\xe2\x80\x99altre com una activitat.\n_START_SECTION_\nActivitat\n_START_PARAGRAPH_\nLa GIP, com a activitat, \xc3\xa9s una pr\xc3\xa0ctica que les persones duen a terme per tal d'organitzar i mantenir la seva informaci\xc3\xb3 personal per, posteriorment utilitzar-la per resoldre futures necessitats d'informaci\xc3\xb3._NEWLINE_La GIP \xc3\xa9s el resultat d'emmagatzemar peces d'informaci\xc3\xb3 (documents digitals i en paper, missatges electr\xc3\xb2nics, enlla\xc3\xa7os, notes manuscrites, etc) per a un \xc3\xbas personal, posterior i  reiterat. La GIP, com a activitat, comen\xc3\xa7a per capturar i l'emmagatzemar la informaci\xc3\xb3. Les peces d'informaci\xc3\xb3, en previsi\xc3\xb3 d'una necessitat d'informaci\xc3\xb3 futura, s'organitzen i gestionen segons un esquema propi. Cada persona crea el seu propi estil de gesti\xc3\xb3, que s'adapti millor a les seves necessitats d'informaci\xc3\xb3 futures. Cal destacar que, existeixen eines que ajuden a realitzar la gesti\xc3\xb3 de manera m\xc3\xa9s correcta._NEWLINE_Aquesta informaci\xc3\xb3 sol emmagatzemar-se en diferents suports i formats, amb l'objectiu de poder-la trobar quan sigui necessari. Per tant, \xc3\xa9s necessari organitzar-la i agrupar-la segons les seves funcions.\n_START_SECTION_\nDisciplina\n_START_PARAGRAPH_\nLa GIP, com a disciplina, \xc3\xa9s la ci\xc3\xa8ncia encarregada d\xe2\x80\x99estudiar la gesti\xc3\xb3 de la informaci\xc3\xb3, amb l'objectiu de trobar el millor estil de gesti\xc3\xb3 per tal d'assegurar que un document o una font d\xe2\x80\x99informaci\xc3\xb3 sigui localitzable i estigui disponible quan sigui necessari. _NEWLINE_Aquesta disciplina est\xc3\xa0 vinculada amb la branca de biblioteconomia i gesti\xc3\xb3 documental._NEWLINE_Aquesta gesti\xc3\xb3 exigeix controlar la informaci\xc3\xb3, saber on i com est\xc3\xa0, i aquest control acostuma a ser dif\xc3\xadcil o enutj\xc3\xb3s. La informaci\xc3\xb3 pot arribar en mal moment, pot trobar-se en un lloc inoport\xc3\xba, pot perdre's en un laberint o pot caure en l'oblit. A m\xc3\xa9s, acostuma a estar fragmentada en diverses formes, formats i dispositius, cadascuna de les quals implica un sistema d'organitzaci\xc3\xb3 d'informaci\xc3\xb3 i un \xc3\xbas diferents. La gesti\xc3\xb3 d'informaci\xc3\xb3 personal estudia quines accions s'han de fer resoldre aquests problemes i aconseguir que la informaci\xc3\xb3 estigui al nostre servei en la nostra vida quotidiana i laboral"